<classify> Mwaka 2012, Wilfred Bungei alitarajia kufurahia kitu cha kipekee maishani mwake., Wakati huo, alikuwa anatarajia mtoto wake wa tatu na bingwa huyo wa Olimpiki wa mbio za mita mia nane, hii ilikuwa mara ya kwanza kwa yeye kuwa karibu mtoto atakapozaliwa. Hata hivyo uraibu wa pombe ukamnyima fursa hiyo. , Masha ya riadha ya nyota huyo wa Kenya yalianza mwaka 1998 na kupata medali ya dhahabu katika mashindano ya Olimpiki ya mwaka 2008 mjini Beijing, ilifikia ukingoni mwaka 2012. , Hivyo, ilimaniisha kuwa angekuwepo katika kipindi hiki muhimu kwa familia yake , Hata hivyo mambo yalikuwa tofauti, mwanariadha huyo ambaye wakati mmoja alikuwa mshindi dunia nzima, alitumbukia katika jinamizi la unywaji wa pombe kupita kiasi lililootawala maisha yake baaada ya kustaafu michezo. , Bungei aliyezaliwa mwaka 1980 sasa ana miaka 39, na mwaka huu ameisherehea siku hiyo kwa namna ya tofauti. , Ni siku ya kusherehekea siku yangu ya kuzaliwa lakini kinachonifurahisha zaidi ni siku ile niliwacha kunywa pombe, ameiambia BBC Spoti. Hilo linanifanya kuhisi fahari na kudhihirisha kwamba nina uwezo wa kudhibiti maisha yangu. , Miaka saba iliyopita, kujidhibiti lilikuwa jambo lisilowezekana kwake., Anasema aliishia kuitisha kinywaji cha vodka baada ya kujidanganya kwamba ili aweze kushuhudia kuzaliwa kwa mtoto wake, ni lazima anywe pombe. , Nilikuwa na fikra hiyo - acha ninywe chupa moja au mbili ili nipate ushujaa wa kushuhudia kile kitakachotokea, anakumbuka. , Niliamua kupata vodka kidogo lakini nikaishia kunywa zaidi ya lita moja ndani ya kipindi cha muda mfupi. Sikujua kilichotokea lakini kile ninachofahamu ni kwamba niliishia kwenye mtaro. , Ukweli ni kwamba watu walidhani nimekufa. , Mwaka 2011, Bingwa wa kwanza wa Olimpiki wa Kenya Sammy Wanjiru aliaga dunia baada ya kuanguka barazani, huku taarifa nyingi zikisema kwamba unywaji wa pombe kupindukia ulikuwa chanzo kikuu cha kifo chake. , Akiwa miongo mwa wanariadha wengine wengi, Bungei alikuwa na wakati mgumu wa kutangamana na jamii baada ya taaluma yake kufikia mwisho. , Lakini kile kinachomfanya kuwa wa kipekee, ni mkenya anayezungumzia changamoto iliyomkabili. , Kumekuwa na uvumi mwingi kuhusu tabia ya kunywa pombe kupita kiasi kwa baadhi ya wanariadha wa Kenya, na Bungei anasema kwamba, baadhi ya walioathirika hawajakubali matatizo wanayukumbana nayo. , Wengine wamekataa kutafuta tiba kwasababu linapokuja suala la uraibu wa pombe, kituo cha kurekebisha tabia tu ndiyo suluhu pekee ya kupata uponyaji na kujitambua wewe ni nani, anaelezea. , Hata hivyo, anazungumzia wazi vile unywaji wa pombe kupindukia kulimuharibia maisha na anakumbuka vile watoto wake na mkewe walikuwa wanaogopa uwepo wake. , Kila wakati watoto walikuwa wanaogopa kuwa ndani ya gari moja na mimi kwasababu mara nyingi niliishia kwenda nao baa kisha nawarejesha kama nimelewa, anasema Bungei, mshindi wa tuzo ya fedha katika mbio za Duinia za mwaka 2001 pamoja na shaba katika mashindano ya Dunia ya mwaka 2003. , Umekunywa pombe kupindukia, unaendesha gari na watoto wanakuona kile unachofanya barabarani - haikuwa salama kabisa. , Nilipopata ajali na mtoto mtoto wangu wa kiume akaniambia: Baba, hiki na kile ndicho kilichotokea. Kila wakati waliponiona ninakunywa, hawakutaka mimi niwe dereva wao na hili ndilo lililoniathiri zaidi., Pia nilipata madhara ya kimwili kwasababu ya hii pombe. , Kuna wakati unafika unahisi maumivu makali kweli kweli mwilini. Nakumbuka kulikuwa na wakati mwili wangu unawasha, joto linanimwaika mwili mzima na kilichotisha zaidi ni kuanza kubabaika na kuona giza, anaelezea. , Niliogopa sana na ikawa lazima mtu anishikilie ili niweze kupata usingizi - huo ndiyo wakati nilisema sasa imetosha. , Muda mfupi baada ya hapo, akawa katika kituo cha kurekebisha tabia mjini Nairobi. , Baada ya kuondoka wiki sita baadaye- na kuonesha nia ile ile iliyomuwezesha kufika kileleni katika Olimpiki, hajawahi kunywa tena pombe tangu wakati huo. , Bungei anatupia kidole cha lawama kutokuwa na cha kufanya baada ya kustaafu, kutoka kuwa mwanariadha wa kudumu hadi kuwa mtu asiye na chochote cha kufanya muda wote. , Nikiwa mwanariadha, nilikuwa na siku 20 tu za kupumzika kwa mwaka katika kipindi cha miaka 13-14 hivi, na baada ya kustaafu, sikuwa na kitu cha kufanya, anasema. , Ningenunua chupa ya wine, nikae nyumbani kufumba na kufumbua, imeisha - kisha natumana nyengine. Hayo ndo yalikuwa maisha yangu - ndani ya kipindi cha mwaka mmoja na nusu - hali yangu ilikuwa mbaya na maisha yangu yakawa taabani., Bungei anahofia kwamba huenda kuna wanariadha wengine wanaokabiliana na changamoto kama zake lakini hawataki kusema ukweli. , Mwakilishi wa mwanariadha mwenye ufahamu wa wanaridha wengine nchini Kenya, Dutchman Michel Boeting anasema. , Pengine wanariadha wana marafiki ambao wanafanyakazi kila siku ya wiki na wikendi ni muda wao wa kujivinjari, pia utakuta wakati mwengine ni vigumu kwa mwanariadha kuambia wenzake: Hapana, mimi sitokuwa pamoja nanyi, anaelezea Michel Boeting. , Kuna wanariadha wengine ambao hawatakuwa na muda wa kupanga maisha yao baada ya kustaafu, hilo hutokea sana siku hizi. Dutchman Michel Boeting anasema. , Leo hii, Bungei ambaye ni msheshi anajaribu kuhamasisha wengine wasikumbwe na matatizo kama yake - anawasaidia wanariadha wengine waliostaafu ili wawe na maisha yenye mwelekeo. , Kukabiliana na tatizo kama hili kunakumbana na kutengwa na jamii, ndiyo sababu nimeamua kujitokeza licha ya kwamba nilikuwa na jina ninalostahili kulilinda, amesema. , Inanipa faraja kushirikisha wengine simulizi yangu na ninachojua ni kwamba inaweza kubadilisha maisha ya mwengine - hivyo ndivyo nilivyopona. , Huenda aliacha riadha karibu miaka kumi iliyopita lakini mbio anazokimbia Bungei ni tofauti kabisa.  <topic>: michezo 